Diari Oficial de la Generalitat Valenciana


Sumari del DOGV 9615, del 12-06-2023 (2023/6270)

RESOLUCIÓ de 19 de maig de 2023, del director general d'Agricultura, Ramaderia i Pesca, per la qual es convoquen, per a l'exercici 2023, les ajudes de minimis destinades a la replantació de parcel·les fructícoles el cultiu de les quals estiga o haja estat destruït, a conseqüència de l'adopció de mesures per a evitar la propagació del bacteri de quarantena Xylella fastidiosa (Wells et al.) en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6270


Data del document
:   19-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 19 de maig de 2023, del director general d'Agricultura, Ramaderia i Pesca, per la qual es convoquen, per a l'exercici 2023, les ajudes de minimis destinades a la replantació de parcel·les fructícoles el cultiu de les quals estiga o haja estat destruït, a conseqüència de l'adopció de mesures per a evitar la propagació del bacteri de quarantena Xylella fastidiosa (Wells et al.) en l'àmbit de la Comunitat Valenciana. [2023/6270]  
  
  
En data 28 de juliol de 2021, es va publicar en el Diari Oficial de la Generalitat Valenciana (DOGV 9137) l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aproven les bases reguladores de les ajudes extraordinàries destinades a la replantació de parcel·les fructícoles el cultiu de les quals siga o haja sigut destruït, a conseqüència de l'adopció de mesures per a evitar la propagació del bacteri de quarantena Xylella fastidiosa (Wells et al.) en l'àmbit de la Comunitat Valenciana.  
Aquestes ajudes s'adeqüen al preceptuat en el Reglament (UE) 1408/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis en el sector agrícola (DOUE L 352, de 24.12.2013), modificat mitjançant el Reglament (UE) 2019/316 de la Comissió, de 21 de febrer de 2019 (DOUE L 51, de 22.02.2019).  
  
La Llei 9/2022, de 30 de desembre, de pressupostos de la Generalitat per a l'exercici 2023 (DOGV 9502, 31.12.2022), inclou dins de l'annex de transferències i subvencions corresponent al programa pressupostari 714.20, Ordenació i millora de la producció agrària, la previsió, dins del capítol 7, de la línia de subvenció S8472000, «Ajudes per a replantació de parcel·les arrancades per afecció de Xylella fastidiosa», amb un import de 5 00.000 euros.  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, en l'article 10 atribueix a la Conselleria d'Agricultura, Desenvolupament Rural, Emergència Climàtica i Transició Ecològica, entre altres, les competències en matèria d'agricultura, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General d'Agricultura, Ramaderia i Pesca, en l'article 8, el desenvolupament de les competències en funcions relatives a l'ordenació agrària.  
En conseqüència, valorada la conveniència de donar suport al sector agrícola mitjançant una ajuda econòmica, d'acord amb l'article 160.5 de la Llei 1/2015, de 6 de febrer, de la Generalitat, i la base desena novena de delegació de competències de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, resolc:  
  
Primer. Objecte i bases reguladores  
L'objecte d'aquesta resolució és la convocatòria per a l'exercici 2023 de les ajudes de minimis destinades a subvencionar la replantació de parcel·les fructícoles el cultiu de les quals siga o haja sigut destruït, a conseqüència de l'adopció de mesures per a evitar la propagació del bacteri de quarantena Xylella fastidiosa (Wells et al.) en l'àmbit de la Comunitat Valenciana, d'acord amb les bases reguladores de les ajudes extraordinàries aprovades per l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9137, 28.07.2021).  
  
Segon. Termini i forma de presentació de les sol·licituds  
1. El termini de presentació de sol·licituds és d'un mes, a comptar des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
2. Les sol·licituds d'ajuda, així com la documentació i les declaracions responsables a què fa referència la base sisena de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, es presentaran preferentment en els registres dels òrgans administratius als quals es dirigisquen, però també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l'adreça d'internet sede.gva.es/va/proc22032.  
  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques, així com les persones sol·licitants que, no estant obligades a això, opten per aquesta via, presentaran les sol·licituds telemàticament a través de la seu electrònica de la Generalitat en l'adreça d'internet sede.gva.es/va/proc22032.  
4. Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a la ciutadania (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/va/sede\_certificados).  
5. Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
6. En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, se signaran electrònicament pels qui siguen competents per a això, aquells documents que s'adjunten la signatura dels quals siga obligatòria.  
7. Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça d'internet sede.gva.es/va/proc18536.  
8. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, se'ls requerirà perquè l'esmene a través de la seua presentació electrònica en els termes establits en l'article 68.4 de la dita Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut feta l'esmena.  
  
9. Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648), si bé tenen aquesta obligació els subjectes previstos en l'article 6 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
  
Tercer. Aportació de documentació i règim d'accés a la Plataforma Autonòmica d'Interoperabilitat (PAI)  
1. A la sol·licitud, s'adjuntarà la documentació següent:  
a) Acreditació de la identitat de la persona jurídica sol·licitant, en cas de no autoritzar la seua consulta per l'òrgan gestor del procediment.  
b) Acreditació, quan siga procedent, de la identitat del representant legal, si aquest és una persona jurídica, en cas de no autoritzar la seua consulta per l'òrgan gestor del procediment.  
c) Acreditació d'estar al corrent de les obligacions tributàries, estatals i autonòmiques, i amb la Seguretat Social, en cas de no autoritzar o oposar-se a la seua consulta per l'òrgan gestor del procediment.  
d) Model de domiciliació bancària, en cas que la persona sol·licitant no estiga obligada a realitzar l'alta o modificació del compte bancari a través de la corresponent tramitació telemàtica, i no opte per efectuar aquesta tramitació telemàtica.  
e) Nom, cognoms o raó social, DNI/NIF del sol·licitant, la referència SIGPAC dels recintes agrícoles a considerar, l'espècie fruitera existent, croquis de la superfície sobre la qual es pretén actuar, indicant numèricament la seua extensió, i la nova espècie vegetal a implantar.  
  
f) Quan la inversió es vaja a realitzar en terrenys que no siguen propietat exclusiva del sol·licitant, consentiment exprés per a la seua realització per part de la totalitat de propietaris, d'acord amb la base sisena, 4, b, de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica.  
  
g) Acreditació de la titularitat de l'explotació, en funció del règim de tinença, d'acord amb el que es disposa en la base sisena, 4, c, subapartats c1, c2 i c3, segons siga procedent, de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica.  
h) Quan el sol·licitant siga una agrupació sense personalitat jurídica haurà d'aportar el compromís dels integrants de no dissoldre's fins que no haja transcorregut el termini de prescripció de quatre anys previst en els articles 39 i 65 de la Llei 38/2003, de 17 de novembre, general de subvencions.  
i) Compromís del sol·licitant de destinar l'import de l'ajuda a complir la finalitat per a la qual li ha sigut concedida.  
j) Quan l'actuació faça referència a la implantació de cultius permanents i/o a la instal·lació de reg, s'aportarà la documentació a què fa referència la base sisena, 4, g i/o 4, h, respectivament, i, si és el cas, la de la base sisena, 4, i, de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica.  
2. L'acreditació de la documentació descrita s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
3. Quan l'administració actuant consulte o recapte dades o documents en l'àmbit dels fins de la convocatòria que obren en la seua poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal d'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'estar al corrent amb la Tresoreria de la Seguretat Social, consulta del DNI i dades cadastrals, incloses les de certificació de titularitat i certificació descriptiva i gràfica. No obstant això, si la persona interessada vol oposar-se a això, és imprescindible que indique la informació concreta a la consulta a la qual s'oposa i els motius que ho justifiquen. Si s'oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions.  
  
Quart. Declaracions responsables  
1. Les persones sol·licitants hauran de subscriure les declaracions responsables següents, segons corresponga:  
a) No estar incurs en alguna de les circumstàncies recollides en els apartats 2 i 3 de l'article 13 de la Llei 38/2003, de 17 de novembre, general de subvencions.  
b) Compliment del punt 1 de l'article 1 del Reglament (UE) núm. 1408/2013 de la Comissió, en tant que l'empresa es dedica a la producció primària de productes agrícoles.  
c) No haver rebut ajudes de minimis durant els dos exercicis fiscals anteriors i durant l'exercici fiscal en curs o, en cas d'haver-les rebut, no superar el límit establit d'acord amb el que s'assenyala en l'article 3 del Reglament (UE) núm. 1408/2013 de la Comissió, modificat pel Reglament (UE) 2019/316 de la Comissió, de 21 de febrer de 2019 (DOUE L 51, 22.02.2019), que estableix que la quantia total de les ajudes de minimis concedides a una empresa en un període de tres exercicis fiscals no excedirà de 20.000 euros, independentment de la forma de l'ajuda o de l'objecte perseguit. En cas d'haver rebut ajudes d'aquest tipus en el període referit haurà d'indicar-se: l'objecte, el reglament de minimis corresponent i l'import d'aquestes ajudes.  
  
d) En el cas de fusions o adquisicions d'empreses, declaració de totes les ajudes prèvies de minimis concedides a qualsevol de les empreses que es fusionen, que es tindran en compte per a determinar si la concessió d'una nova ajuda de minimis a la nova empresa o a l'empresa adquirent excedeix els límits màxims de minimis corresponents, el límit nacional o el límit sectorial corresponents. Les ajudes de minimis concedides legalment amb anterioritat a la fusió o adquisició continuaran sent legals.  
e) En el cas que una empresa se separe en dues o més empreses independents, les ajudes de minimis concedides abans de la separació s'assignaran a l'empresa que es va beneficiar d'elles, que és en principi l'empresa que assumeix les activitats per a les quals es van concedir les ajudes de minimis. Si aquesta assignació no fora possible, les ajudes de minimis s'assignaran proporcionalment sobre la base del valor comptable del capital social de les noves empreses en la data efectiva de la separació.  
f) Compliment de la normativa d'integració laboral de persones amb discapacitat o, si és el cas, l'exempció d'aquesta obligació, d'acord amb el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
g) Que disposa d'un pla d'igualtat efectiva de dones i homes, si escau, d'acord amb el que s'estableix en l'article 20 de la Llei 9/2003, de 2 d'abril, de la Generalitat, per a la igualtat entre dones i homes, i en l'article 45 de la Llei orgànica 3/2007, de 22 de març, per a la igualtat efectiva de dones i homes.  
h) Que compleix amb l'obligació d'informar a tercers de les dades de caràcter dels quals personal s'aporten en el procediment administratiu derivat de la presentació de la corresponent sol·licitud de:  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres coses, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
- La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals.  
i) Declaració responsable, d'acord amb el que es disposa en l'article 13.3 bis de la Llei general de subvencions, en els termes establits en l'article 26 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
j) Si escau, d'acord amb el que es disposa en l'article 13.3 bis de la Llei general de subvencions, certificació emesa per un auditor inscrit en el Registre Oficial d'Auditors de Comptes que acredite el seu compliment pel sol·licitant, amb independència de qualsevol finançament per al cobrament anticipat de l'empresa proveïdora. A aquest efecte, si de l'informe d'auditoria dels últims comptes anuals es dedueix un compliment del 100 % dels terminis de pagament a proveïdors per part del sol·licitant, bastarà un certificat emés per l'auditor que indique que en el seu treball d'auditoria ha realitzat procediments per a obtindre evidència de la correcció del contingut de la memòria dels comptes anuals com a certificació de compliment del requisit de l'article 13.3 bis. En cas que no siga possible emetre tal certificat (per no existir comptes anuals auditats o perquè aquestes reflectisquen un percentatge de compliment de terminis de pagament a proveïdors inferior al 100 %), es presentarà una certificació, basada en un «Informe de Procediments Acordats», que acredite que el sol·licitant en el moment de presentació de sol·licitud d'ajuda no té cap factura pendent de pagament en la qual s'hagen superat els terminis legals de pagament. Aquesta certificació no podrà tindre en cap cas una antiguitat superior a un mes anterior a la data de presentació de la sol·licitud.  
  
Cinqué. Mitjans de notificació o publicació  
1. Sense perjudici de la publicació d'actes administratius en el Diari Oficial de la Generalitat Valenciana quan siga procedent, la publicació dels restants actes es realitzarà a través de la seu electrònica de la Generalitat (sede.gva.es/va/proc22032).  
2. En relació amb la publicació, aquesta es realitzarà de conformitat amb la regulació prevista en el punt primer de la disposició addicional setena de la Llei orgànica 3/2018, de 5 de desembre.  
  
Sisé. Finançament  
Per a l'exercici 2023, i de conformitat amb el que s'estableix Llei 9/2022, de 30 de desembre, de pressupostos de la Generalitat per a l'exercici 2023, l'import global màxim per a la resolució d'expedients de la convocatòria de l'exercici 2023 de les ajudes regulades en l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica, serà el següent:  
Aplicació pressupostària 64.02.97.4470  
Programa 714.20 Ordenació i millora de la producció agrària  
Capítol 7  
Línia S8472000  
Import global màxim: 416.069,64 €  
  
Seté. Disponibilitat de crèdit addicional per a atendre la convocatòria  
  
1. De conformitat amb el que s'estableix en l'article 58 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es fixa una quantia addicional de 415.000 €, l'aplicació de la qual a la concessió de subvencions no requerirà una nova convocatòria.  
2. L'efectivitat de la quantia addicional queda condicionada a la declaració de disponibilitat de crèdit a conseqüència de qualsevol dels supòsits contemplats en els articles a què fa referència l'apartat anterior i, si és el cas, prèvia aprovació de la modificació pressupostària procedent en un moment anterior a la resolució de la concessió de la subvenció, sense que aquesta publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
3. D'acord amb l'article 11.6 del Decret 77/2019, de 7 de juny, eventuals augments sobrevinguts en el crèdit disponible possibilitaran una resolució complementària de la concessió de la subvenció, que inclourà sol·licituds que, fins i tot complint tots els requisits, no han sigut beneficiàries per esgotament d'aquest.  
  
Huité. Quantia de l'ajuda  
1. El percentatge d'ajuda serà del 100 % de la inversió subvencionable inclosa en la sol·licitud d'ajuda. Els imports màxims subvencionables són els que figuren en l'annex de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica.  
2. L'import màxim de les ajudes de minimis a percebre per un mateix beneficiari no podrà excedir els 20.000 euros bruts durant l'exercici fiscal en curs i els dos exercicis fiscals anteriors, sense que excedisca el límit nacional establit per Estat membre a empreses actives en la producció primària de productes agrícoles, indicat en l'annex I del Reglament (UE) 2019/316 de la Comissió, de 21 de febrer de 2019, pel qual es modifica el Reglament (UE) núm. 1408/2013.  
  
Nové. Òrgans responsables del procediment  
1. L'òrgan instructor dels expedients d'ajuda és el Servei d'Ordenació Agrària de la Conselleria d'Agricultura, Desenvolupament Rural, Emergència Climàtica i Transició Ecològica.  
2. L'òrgan competent per a emetre la resolució sobre les sol·licituds és la persona titular de la Direcció General d'Agricultura, Ramaderia i Pesca. Aquesta nomenarà un òrgan col·legiat que avaluarà les sol·licituds presentades.  
3. Aquest òrgan col·legiat estarà integrat per la persona titular de la subdirecció general amb competències en matèria d'ordenació agrària, que actuarà com a presidenta, de la persona que ocupe la direcció del Servei d'Ordenació Agrària i dues persones tècniques de la Direcció General d'Agricultura, Ramaderia i Pesca.  
  
Desé. Termini de resolució i notificació de concessió de les ajudes  
1. El termini màxim per a resoldre i notificar la resolució serà de sis mesos des de la presentació de la sol·licitud, d'acord amb l'article 25.4 de la Llei general de subvencions.  
2. Transcorregut aquest termini sense que s'haja notificat resolució expressa, les persones interessades podran entendre desestimada la seua sol·licitud per silenci administratiu, de conformitat amb el que es disposa en l'article 25.1.a de la Llei 39/2015, d'1 d'octubre, i en l'article 25.5 de la Llei 38/2003, de 17 de novembre.  
3. D'acord amb l'article 45.1 de la Llei 39/2015, d'1 d'octubre, la resolució de concessió de les ajudes es publicarà en el Diari Oficial de la Generalitat Valenciana.  
  
Onzé. Execució i justificació de les inversions  
El termini màxim d'execució de les inversions i de presentació de la documentació justificativa de la subvenció serà de dotze mesos, a comptar des de la data de notificació de la resolució de concessió, sense perjudici del que disposa la Llei 39/2015, d'1 d'octubre, del procediment administratiu comú de les administracions públiques per a l'ampliació de terminis i l'article 70 del Reglament de la Llei 38/2003, de 17 de novembre, general de subvencions. Si la justificació no es presenta dins del termini establit, s'entén que es renuncia a l'ajuda i que el dret de gaudi de la subvenció queda sense efectes.  
  
Dotzé. Pagament de les ajudes i notificació  
1. Una vegada acreditades les inversions o accions realitzades, es calcularà la quantia de l'ajuda que li corresponga, i caldrà deduir, si és el cas, la part proporcional a la inversió no realitzada o no justificada, sempre ajustant-se l'import de l'ajuda al percentatge que corresponga de la inversió realitzada i justificada.  
2. L'aprovació d'aquest acte implica l'autorització a les unitats administratives per a la comptabilització de la disposició de crèdit a favor de les persones beneficiàries i l'autorització per a la comptabilització del reconeixement de les obligacions econòmiques derivades que haurà d'efectuar-se una vegada la unitat administrativa competent haja verificat el compliment de la finalitat de l'objecte de la subvenció i la documentació justificativa a què fa referència la base tretzena de l'Ordre 11/2021, de 20 de juliol, de la consellera d'Agricultura, Desenvolupament Rural, Emergència Climàtica i Transició Ecològica.  
3. La resolució, amb l'especificació dels noms de les persones beneficiàries i les ajudes econòmiques que els corresponguen, es notificaran a les persones sol·licitants d'acord amb el punt cinqué d'aquesta convocatòria.  
  
Tretzé. Recursos  
Contra la resolució de la persona titular de la Direcció General d'Agricultura, Ramaderia i Pesca, que posa fi a la via administrativa, es podrà interposar un recurs potestatiu de reposició davant el mateix òrgan que l'ha dictat, en el termini d'un mes a comptar des de l'endemà de la notificació de la resolució, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació de la resolució. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Catorzé. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal, i s'ha de complir amb les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. De conformitat amb el que es disposa en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal, és necessari informar del següent:  
a) Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
b) Responsable del tractament: persona titular de la sotssecretaria de la conselleria amb competències en matèria d'agricultura.  
c) Finalitat del tractament: gestionar les ajudes en matèria agrària, agroalimentària i desenvolupament rural.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es disposa en la següent adreça d'internet: sede.gva.es/va/proc19970.  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica, de conformitat amb el que es preveu en la següent adreça d'internet: sede.gva.es/va/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Pot obtindre's informació més detallada en el següent enllaç: https://agroambient.gva.es/va/registre-de-tractaments.  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels punts següents:  
  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que els assisteixen en relació amb el tractament de les seues dades personals.  
  
Quinzé. Transparència, subministrament d'informació i dades obertes  
  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en   
https://gvaoberta.gva.es/es/tep.  
Aquesta informació haurà de publicar-se a partir de l'any següent a aquell en el qual s'hagen superat els límits establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que el mateix haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022, de 13 d'abril.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Setzé. Règim de recurs contra aquesta resolució  
Contra la present resolució, que posa fi a la via administrativa, es podrà interposar potestativament un recurs de reposició davant el mateix òrgan que l'ha dictada, en el termini d'un mes, comptat des de l'endemà de la publicació, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 19 de maig de 2023.- El director general d'Agricultura, Ramaderia i Pesca (p. d. Ordre 11/2021, DOGV 9137): Antonio Quintana Martínez.